EkBass/fiwiki-20250220-pages-articles huggingface dataset:
Agostino Baroni

Agostino Baroni (5. lokakuuta 1906 – 10. marraskuuta 2001) oli italialainen roomalaiskatolinen arkkipiispa. Hänet vihittiin papiksi 5. huhtikuuta 1930, sitten piispaksi 21. syyskuuta 1953. Baroni työskenteli pitkään Sudanissa. Vuosina 1974–1981 hän oli Khartumin hiippakunnan arkkipiispana. Seuraajaksi tuli Gabriel Zubeir Wako. Missionarii Comboniani Cordis Iesu -sääntökuntaan kuulunut Baroni oli kuollessaan 95-vuotias. ==Aiheesta muualla== *Catholic- hierarchy.org: Archbishop Agostino Baroni, M.C.C.I. Luokka:Italialaiset katoliset arkkipiispat Luokka:Vuonna 1906 syntyneet Luokka:Vuonna 2001 kuolleet
Raukkala

Raukkala on Liedossa Savijoen varrella oleva kylä. Se sijaitsee Hämeen Härkätien eteläpuolella, noin 3 kilometriä Liedon kirkolta itään. Asukkaita kylässä on n. 150. Raukkala on Savijoen laakson vanhimpia kyliä ja asutettu jo esihistoriallisen ajan lopulla. Kylän talot 1500-luvulla olivat Riikilä, Äyräs, Kyläkallio, Harjala ja Pilpola, 1600-luvulla Äyräästä erotettiin Kujanpään talo. == Lähteet == Luokka:Liedon kylät
Triberg im Schwarzwald

Triberg im Schwarzwald on kaupunki Baden-Württembergin osavaltiossa Saksassa. Kesäkuun 2022 lopussa sen asukasluku oli 4 700. Triberg sijaitsee keskellä Schwarzwaldia 600–1038 metrin korkeudella merenpinnasta. Sen pinta-ala on 33,3 neliökilometriä. Ensimmäinen maininta Tribergistä on vuodelta 1239. Vuonna 1330 se mainittiin ensimmäistä kertaa kaupunkina. Triburgin markkinaoikeudet mainittiin ensimmäisen kerran 1349, mutta se on todennäköisesti saanut ne jo aiemmin. Vuosina 1866–1873 kaupunkiin rakennettiin rautatieyhteys. Nußbachin ja Gremmelsbachin kunnat liitettiin Tribergiin vuonna 1974. Tribergin ystävyyskaupunki on ranskalainen Fréjus. ==Lähteet== ==Aiheesta muualla== *Kaupungin verkkosivusto Luokka:Baden-Württembergin kunnat Luokka:Saksan kaupungit
Rudersdal

Rudersdal on Tanskassa Pääkaupunkialueella sijaitsevan Rudersdalin kunnan keskustaajama. Vuoden 2012 alussa taajamassa oli 19 342 asukasta. Rudersdal ei ole varsinaisesti oma taajamansa, vaan se kuuluu osana Kööpenhaminan kuntarajat ylittävään taajama-alueeseen eli Hovedstadsområdetiin. Rudersdalin kunnan hallinto sijaitsee Holte-nimellä tunnetussa osassa taajamaa. ==Lähteet== ==Aiheesta muualla== * Rudersdalin kunnan kotisivut Luokka:Tanskan kuntien keskustaajamat Luokka:Rudersdalin kunta Luokka:Hovedstadsområdet
Semmering

Semmering on kunta Neunkirchenin piirissä, Ala-Itävallan osavaltiossa Itävallassa. Vuoden 2019 arvion mukaan siellä asui 536 asukasta. Se on kuuluisa laskettelupaikoistaan ja on isännöinyt alppihiihdon maailmancupin osakilpailuja useaan kertaan. == Lähteet == == Aiheesta muualla == *Tietoa ja kuvia kunnasta *
Laurent Monsengwo Pasinya

Laurent Monsengwo Pasinya (7. lokakuuta 1939 – 11. heinäkuuta 2021) oli katolisen kirkon pappi Kongon demokraattisesta tasavallasta. Hänet vihittiin papiksi 21. joulukuuta 1963, sitten piispaksi 4. toukokuuta 1980. Vuonna 2010 hänet ylennettiin kardinaaliksi.Catholic Hierarchy: Laurent Cardinal Monsengwo Pasinya Monsengwo Pasinya toimi Kisanganin arkkipiispana vuosina 1988–2007. Sitten hänet nimitettiin Kinshasan arkkipiispaksi. Virka oli ollut täyttämättömänä siitä lähtien, kun kardinaali Frédéric Etsou-Nzabi-Bamungwabi kuoli 6. tammikuuta 2007.Catholic Hierarchy: Monsengwo Pasinya named Kinshasa Archbishop Monsengwo Pasinyasta tuli vuonna 1992 myös kansallisen konferenssin puhemies.Atlapedia: Democratic Republic of the Congo ==Lähteet== Luokka:Kinshasankongolaiset kardinaalit Luokka:Katoliset arkkipiispat Luokka:Vuonna 1939 syntyneet Luokka:Vuonna 2021 kuolleet
Frédéric Etsou-Nzabi-Bamungwabi

Frédéric Etsou-Nzabi-Bamungwabi (3. joulukuuta 1930 – 6. tammikuuta 2007) oli katolisen kirkon pappi Kongon demokraattisesta tasavallasta. Hän kuului Congregatio Immaculati Cordis Mariae -sääntökuntaan. Etsou-Nzabi-Bamungwabi vihittiin papiksi 13. heinäkuuta 1958, sitten piispaksi 7. marraskuuta 1976. Hän toimi Kinshasan arkkipiispana vuodesta 1990 kuolemaansa. Vuonna 1991 hänestä tuli kardinaali; siten hän osallistui uuden paavin valintaan vuoden 2005 konklaavissa. Etsou-Nzabi-Bamungwabi kuoli 76-vuotiaana Leuvenissa, Belgiassa. Hänen seuraajakseen Kinshasan arkkipiispana nimitettiin joulukuussa 2007 Laurent Monsengwo Pasinya. == Aiheesta muualla == * Catholic- Hierarchy.org: Frédéric Cardinal Etsou-Nzabi-Bamungwabi, C.I.C.M. Luokka:Kinshasankongolaiset kardinaalit Luokka:Katoliset arkkipiispat Luokka:Vuonna 1930 syntyneet Luokka:Vuonna 2007 kuolleet
Augustin Fataki Alueke

Augustin Fataki Alueke (1912 – 15. joulukuuta 1999) oli katolisen kirkon pappi Kongon demokraattisesta tasavallasta. Hänet vihittiin papiksi 1. lokakuuta 1944. Fataki Alueke sai nimityksen Kisanganin arkkihiippakunnan arkkipiispaksi 26. syyskuuta 1967. Hän jäi eläkkeelle 1. syyskuuta 1988, ja häntä seurasi Laurent Monsengwo Pasinya. ==Aiheesta muualla== *Catholic Hierarchy: Archbishop Augustin Fataki Alueke Luokka:Katoliset arkkipiispat Luokka:Kinshasankongolaiset papit Luokka:Vuonna 1912 syntyneet Luokka:Vuonna 1999 kuolleet
Halsnæsin kunta

Halsnæs on Pääkaupunkialueella Tanskassa sijaitseva kunta. Vuoden 2020 alussa kunnassa oli 31 475 asukasta, ja sen pinta-ala oli 121,9 neliökilometriä. Kunnan keskustaajama on nimeltään Frederiksværk. Kunnan nimi tulee Halsnæsin niemimaasta, joka muodostaa kunnan länsiosan. Kunta perustettiin 1. tammikuuta 2007 Tanskan kuntauudistuksen seurauksena, jolloin entiset Frederiksværkin ja Hundestedin kunnat yhdistyivät. Aluksi kunta käytti yhdistettyä nimeä Frederiksværk-Hundested, mutta vaihtoi sen Halsnæsiin 1. tammikuuta 2008. ==Lähteet== ==Aiheesta muualla== * Halsnæsin kunnan kotisivut *
Bradley Beach

Bradley Beach on kunnallishallinnollinen kaupunginosa Monmouthin piirikunnassa New Jerseyssä, Yhdysvalloissa. Vuoden 2000 laskujen mukaan kaupunginosan asukasluku oli 4 793. Kesäväestön kokonaismäärä voi kohota jopa 30 000:een, sillä paikka on hyvin suosittu kesäloma-aikaan. ==Aiheesta muualla== *Kotisivut Luokka:New Jerseyn kunnat
Tavastilan koulu

Tavastilan koulu on Mietoisten keskustassa Mynämäellä sijaitseva koulu, joka on perustettu vuonna 1882. ==Historia== Tavastilan tila, jonka päärakennukseen koulu alun perin perustettiin, oli 1300-luvulta lähtien Tavastin suvun omistuksessa. Tilan ensimmäisen tunnettu omistaja oli Olavi Tavast, joka oli piispa Maunu Tavastin isä. Mietoisten kunnan haltuun tila siirtyi vuonna 1881. Koulu aloitti toimintansa tilan päärakennuksessa vuonna 1882 ja se toimi samassa rakennuksessa aina vuoteen 1954, jolloin nykyinen koulurakennus valmistui. Vanha koulu luovutettiin vuonna 1964 Mietoisten Kotiseutuyhdistyksen käyttöön, joka perusti tilalle Tavastilan kotiseutumuseon. == Koulu nykyään== Tavastilan koulu on Pyhän koulun ohella toinen entisen Mietoisten kunnan alueella sijaitsevista, vielä toiminnassa olevista kouluista. Tavastilassa opiskelee noin 70 oppilasta ja sen henkilökuntaan kuuluu kahdeksan opettajaa. ==Lähteet== ==Aiheesta muualla== * Luokka:Suomen peruskoulut Luokka:Mietoisten rakennukset ja rakennelmat
Christian Wiyghan Tumi

Christian Wiyghan Tumi (15. lokakuuta 1930 – 3. huhtikuuta 2021Décès de Christian Tumi, premier cardinal camerounais ) oli katolisen kirkon kamerunilainen pappi. Hänet valittiin kardinaaliksi 1988, ja hän osallistui siten uuden paavin valintaan vuoden 2005 konklaavissa. 17\. huhtikuuta 1966 papiksi vihitty Tumi nimitettiin 6. joulukuuta 1979 Yagouan hiippakunnan piispaksi. Piispaksi vihkiminen seurasi 6. tammikuuta 1980. Tumi sai 19. marraskuuta 1982 nimityksen Garouan arkkihiippakunnan koadjuuttoriarkkipiispaksi, ja 17. maaliskuuta 1984 hänestä tuli sen arkkipiispa. 31. elokuuta 1991 Tumi nimitettiin Doualan arkkipiispaksi. Hän jäi eläkkeelle 17. marraskuuta 2009. == Lähteet == ==Aiheesta muualla== *Catholic Hierarchy: Christian Wiyghan Cardinal Tumi Luokka:Kamerunilaiset kardinaalit Luokka:Kamerunilaiset katoliset piispat Luokka:Katoliset arkkipiispat Luokka:Vuonna 1930 syntyneet Luokka:Vuonna 2021 kuolleet
Modokit

Modokit ovat intiaaniheimo, jotka elivät alun perin Luoteis-Kaliforniassa. Nykyisin he ovat jakautuneet Oklahoman ja Oregonin alueelle. Oregonin modokit ovat osa klamath-heimojen yhteenliittymää, johon kuuluvat modokien lisäksi klamathit ja yahooskinit. Heimoilla on reservaatti Oregonin eteläosassa. Oklahoman modokeilla on oma reservaattinsa Oklahoman luoteisosassa.Appendix O Federally Recognized Indian Tribes with Interests in the Planning Area ==Historia== Modokit kiertelivät ruuan perässä. Yksi pääelinkeinoista oli lohen pyydystäminen. Peter Skene Ogden aloitti kaupankäynnin modokien kanssa ensimmäisenä eurooppalaisena 1820. Kun eteläinen uudisraivaajareitti avattiin, modokien alueiden läpi tuli useita uudisraivaajaryhmiä. Useat Modok-sodan taisteluista käytiin tämän reitin varrella. Ennen amerikkalaisten tuloa alueelle alueella asui eri arvioiden mukaan noin 400-500 modokia. Nykyisin noin 600 modokia elää Oregonissa heidän perinteisillä asuinalueillaan Tulen järven eteläpuolella. Lisäksi 200 modokia elää Oklahomassa Quapawin intiaanireservaatissa Oklahoman luoteisosassa. ==Kulttuuri== Modokit ovat läheistä sukua klamatheille ja molemmat heimot kutsuivat itseään samalla nimellä maklaks joka tarkoittaa ihmistä tai kansaa. Modokien uskonnosta ei tiedetä yksityiskohtia. Numero 5 esiintyi monissa rituaaleissa. ==Katso myös== *Modok-sota ==Lähteet== *
Anita Mui

pienoiskuva|180px|Anita Muin prons­si­pat­sas, jo­ka si­jait­see Ave­nue of Stars -ka­dul­la Ho­ng­kongin Kowloonin alu­eel­la. Anita Mui (; 10. lokakuuta 1963 Mong Kok, Brittiläinen Hongkong – 30. joulukuuta 2003 Hongkong, Kiina) oli hongkongilainen viihdetaiteilija, joka voitti useita palkintoja niin näyttelijänä kuin laulajanakin. Hän kuului kantopopin merkkinimiin. Näyttelijänä Mui esiintyi muun muassa elokuvissa Idän soturit (1993) ja The Legend of Drunken Master (1994). Mui kuoli kohdunkaulan syöpään ollessaan 40-vuotias. Elokuva Lentävien tikarien talo (2004), jossa hänen piti alun perin näytellä mutta josta hän jättäytyi pois pari viikkoa ennen kuolemaansa, on omistettu hänen muistolleen. == Aiheesta muualla == * Luokka:Hongkongilaiset näyttelijät Luokka:Hongkongilaiset laulajat Luokka:Vuonna 1963 syntyneet Luokka:Vuonna 2003 kuolleet
Uimahypyt kesäolympialaisissa 1952

Uimahypyt järjestettiin Helsingin olympialaisissa 1952 kymmenettä kertaa olympiatasolla. Uimahypyissä kilpailtiin kahdessa lajissa sekä miehille että naisille. Yhdysvallat jatkoi ylivoimaansa uimahypyissä. Lontoossa 1948 maa oli vienyt kymmenen kahdestatoista jaossa olleessa mitalista. Helsingissä yhdysvaltalaiset voittivat jälleen kaikki kultamitalit, mutta tällä kertaa kolme mitalia meni muihin maihin.Kolkka, Sulo: The Official Report of the Organizing Committee for the Games of the XV Olympiad, s. 563 == Kilpailutapahtumat == Miesten kolmen metrin ponnahduslaudalla yhdysvaltalaiset hyppääjät ottivat kolmoisvoiton järjestyksessä David Browning, Miller Anderson ja Bob Clotworthy. Anderson toisti Lontoon sijoituksensa ja Clotworthy nousi mitaleille viimeisillä hypyillä ohi Meksikon Joaquín Capillan. Kerroshypyssä Sammy Lee uusi Lontoon olympiakultansa. Ponnahduslaudalla mitaleilta tippunut Capilla nousi tällä kertaa palkintopallille voittaen hopeaa. Naisten lajeja hallitsi yhdysvaltalainen Patricia McCormick, joka voitti molemmat lajit. Ranskan Madeleine Moreau voitti hopeaa ponnahduslaudalta ollen naisten ainoa mitalisti Yhdysvaltojen ulkopuolelta. Kerroshypyissä pronssia saanut Juno Irwin oli kisojen aikana kolmatta kuukautta raskaanaArponen, Antti O.: Olympiakisat Ateenasta Atlantaan, s. 159. == Mitalistit == === Miehet === Laji: Kultaa: Kultaa: Hopeaa: Hopeaa: Pronssia: Pronssia: 3 metrin ponnahduslauta David Browning 205,29 Miller Anderson 199,84 Robert Clotworthy 184,92 10 metrin kerroshypyt Sammy Lee 156,28 Joaquín Capilla 145,21 Günther Haase 141,31 === Naiset === Laji: Kultaa: Kultaa: Hopeaa: Hopeaa: Pronssia: Pronssia: 3 metrin ponnahduslauta Patricia McCormick 147,30 Madeleine Moreau 139,34 Zoe Olsen-Jensen 127,57 5 ja 10 metrin kerroshypyt Patricia McCormick 79,37 Paula Myers 71,63 Juno Irwin 70,49 :Tilastojen lähde: Wickström, Mika: Helsinki 1952, s. 174 == Mitalitaulukko == 1 4 2 3 9 2 0 1 0 1 2 0 1 0 1 4 0 0 1 1 == Lähteet == * * * === Viitteet === *
Hate

Hate on brasilialaisen metalliyhtye Sarcófagon neljäs pitkäsoitto, joka ilmestyi vuonna 1994. Se on Sarcófagon ensimmäinen pelkkää death metalia sisältänyt julkaisu, joskin sillä oli myös jonkin verran thrash metal -vaikutteita. Vuonna 2005 Cogumelo Records julkaisi albumista uudelleenjulkaisun jonka kansi oli hieman erilainen. == Kappaleet == # "Intro / Song For My Death" – 02:31 # "Pact Of Cum" – 03:57 # "The God's Faeces" – 03:46 # "Satanic Terrorism" – 02:11 # "Orgy Of Flies" – 04:44 # "Hate" – 02:25 # "The Phantom" – 05:01 # "Rhabdovirus (The Pitbull's Curse)" – 03:07 # "Anal Vomit" – 05:23 # "The Beggar's Uprising" – 01:52 == Kokoonpano == * Wagner Lamounier – laulu, kitara * Gerald Minelli - basso, taustalaulu * Eugênio "Dead Zone" - rummut, koskettimet == Lähteet == * Encyclopaedia Metallum: Sarcófago - Hate Luokka:Vuoden 1994 albumit Luokka:Sarcófagon albumit
The Worst

The Worst on brasilialaisen metalliyhtye Sarcófagon viides ja viimeiseksi jäänyt pitkäsoitto. The Worst jatkaa edeltäjänsä Haten death metal -linjaa. Albumi julkaistiin vuonna 1996 ja sitä pidetään melko yleisesti Sarcófagon huonoimpana albumina. == Kappaleet == # "The End (Intro)" – 01:16 # "The Worst" – 06:33 # "Army Of The Damned (The Prozac's Generation)" – 04:35 # "God Bless The Whores" – 07:28 # "Plunged In Blood" – 04:38 # "Satanic Lust" – 03:38 # "The Necrophiliac" – 06:15 # "Shave Your Head" – 03:34 # "Purification Process" – 03:39 Albumin uusintajulkaisuilla on myös Crust-EP:n kappaleet bonuskappaleina: # * "Sonic Images Of The New Millennium Decay" – 01:55 # * "Day Of The Dead" – 03:41 # * "F.O.M.B.M. (Fuck Off Melodic Black Metal)" – 02:57 # * "Crust" – 03:10 == Kokoonpano == * Wagner Lamounier – laulu, kitara * Gerald Minelli - basso, kitara, koskettimet * Eugênio "Dead Zone" - rummut == Lähteet == * Encyclopaedia Metallum: Sarcófago - The Worst * Cogumelo Records: Discography :: Sarcófago Luokka:Vuoden 1997 albumit Luokka:Sarcófagon albumit
Crust (EP)

Crust on brasilialaisen metalliyhtye Sarcófagon toinen EP. Albumi julkaistiin vuonna 2000 ja jäi Sarcófagon viimeiseksi studiojulkaisuksi, sillä yhtye hajosi käytännössä heti albumin äänitettyään. Albumin tunnetuin kappale of "F.O.M.B.M. (Fuck Off Melodic Black Metal)" jonka julistama viesti ('Melodinen black metal, painu vittuun') on joissain underground-piireissä kohonnut iskulauseeksi asti. == Kappaleet == # "Sonic Images Of The New Millennium Decay" – 01:55 # "Day Of The Dead" – 03:41 # "F.O.M.B.M. (Fuck Off Melodic Black Metal)" – 02:57 # "Crust" – 03:10 == Kokoonpano == * Wagner Lamounier – laulu, kitara * Gerald Minelli – basso * Eugênio "Dead Zone" – rummut == Aiheesta muualla == * * Luokka:Vuoden 2000 EP:t Luokka:Sarcófagon albumit
Katalin Szőke

Katalin Szőke (synt. Homonnai, myöh. Domján, 17. elokuuta 1935 Budapest – 27. lokakuuta 2017 Los Angeles, Yhdysvallat) oli unkarilainen uimari. Hän voitti vapaauintimatkoilla 1950-luvun alkupuoliskolla kaksi olympiakultaa ja kaksi Euroopan mestaruutta ja ui neljä maailmanennätystä. == Urheilu-ura == Szőke ui kahteen olympiakultaan Helsingissä 1952, missä hän voitti 100 metrin vapaauinnin sekä 4 × 100 metrin vapaauintiviestin. Unkarin joukkueen tekemä vapaauintiviestin voittoaika 4.24,4 oli sekä olympia- että maailmanennätys. Szőke oli myös kahdesti mukana uimassa 4 × 100 metrin sekauintiviestin maailmanennätystä vuosina 1954 ja 1955. Hän kilpaili myös Melbournen kesäolympialaisissa 1956. Olympiavoittojensa lisäksi Szőke voitti kaksi Euroopan mestaruutta Torinossa 1954, jolloin hän voitti 100 metrin vapaauinnin ja 4 × 100 metrin viestin. Unkarissa hän voitti useita maan mestaruuksia. Szőke valittiin vuonna 1985 International Swimming Hall of Fameen. == Yksityiselämä == Szőken isä oli vesipallon olympiavoittaja Márton Homonnai ja entinen aviomies vesipallon olympiavoittaja Kálmán Markovits. Szőke kuoli Los Angelesissa 82-vuotiaana 27. lokakuuta 2017.http://www.nemzetisport.hu/uszas/gyasz-elhunyt-szoke-kato-helsinki- ketszeres-olimpiai-bajnoka-2600163 == Lähteet == == Aiheesta muualla == Luokka:Unkarilaiset uimarit Luokka:Unkarilaiset olympiavoittajat Luokka:Vuonna 1935 syntyneet Luokka:Vuonna 2017 kuolleet
2M1207

2M1207 tai 2MASSW J1207334−393254 on ruskea kääpiö Kentaurin tähdistössä, jolla on kiertolainen 2M1207b, joka on ensimmäinen suoraan havaittu eksoplaneetta. 2M1207:lla on havaittu ultravioletti- ja infrapunakuvissa protoplanetaarinen kiekko. == Lähteet == == Aiheesta muualla == * * * * * * * * * Luokka:Kentaurin tähdistö Luokka:Planeettajärjestelmät Luokka:Ruskeat kääpiöt
Kapteeni Jack

'Kintpuash (1837–1873) oli modok-intiaaniheimon päällikkö ja heidän johtajansa modok-sodassa. Hänen modokinkielinen nimensä tarkoittaa sananmukaisesti "Mies- Jota-Närästää". ==Varhainen elämä== Kintpuash syntyi luultavasti vuonna 1837. Hänen isänsä oli modok-intiaanien päällikkö, joka taisteli Kaliforniaan 1850-luvulla tulleita uudisasukkaita vastaan. Kintpuash ei kannattanut isänsä tavoin sotaa vaan halusi rauhan valkoisten kanssa. Olot modokien seuduilla rauhoittuivat, kun Kintpuashin isä kuoli ja Kintpuashista tuli päällikkö. Kintpuash oli kiinnostunut siirtolaisten elämäntavasta ja vietti monesti aikaa läheisessä uudisasukkaiden kaupungissa Yrekassa ja tutustui siellä joihinkin alueen uudisasukkaisiin. Siirtolaiset antoivat hänelle nimen Kapteeni Jack, jolla hän tuli myöhemmin tunnetuksi.Dee Brown, Bury my heart at Wounded Knee ISBN 9780330245692 ==Modok-sota== 1864 modokit elivät Tulejärven eteläpuolella perinteisellä asuinseuduillaan. Uudisraivaajat tavoittelivat aluetta, sillä se oli tuliperäisyytensä vuoksi hedelmällistä. Ongelmia modokien ja uudisasukkaiden välille syntyi koska modokit varastelivat uudisasukkaiden karjaa. Modocit sijoitettiin Klamath-reservaattiin, joka oli klamath-heimon kotiseutua. 1865 Kapteeni Jack johti modocit takaisin kotiseuduilleen, mutta Yhdysvaltain armeija palautti heidät reservaattiin 1869. Modocit kuitenkin toistivat paluunsa kotiseuduilleen vuonna 1870. Yhdysvaltain armeija lähetettiin jälleen palauttamaan Kapteeni Jackin joukko takaisin reservaattiin, mutta tällä kertaa jouduttiin aseelliseen yhteenottoon intiaanien kanssa ja modok-sota alkoi. ==Kiinniotto== Kun modokit olivat kärsineet tappion lähellä Sand Buttea, heidän rivinsä alkoivat hajota. Pyydys- Jim antautui kannattajineen jättäen Jackille vain 37 soturia, joista heistäkin suurin osa hajaantui. Kapteeni Jack antautui 4. kesäkuuta armeijan onnistuttua piirittämään hänet ja 3 jäljelle jäänyttä soturia. Jack hirtettiin Fort Klamathissa 3. lokakuuta 1873. Armeija otti hänen päänsä irti ja lähetti sen Army Medical Museumiin 25 lokakuuta. 1898 se päätyi Smithsonian-instituutille joka palautti ne Jackin sukulaisille vuonna 1984Executive Summary, Repatriation of Modoc Remains. ==Katso myös== *Modoc-sota ==Lähteet== Luokka:Modokit Luokka:Yhdysvaltalaiset intiaanipäälliköt Luokka:Vuonna 1837 syntyneet Luokka:Vuonna 1873 kuolleet
TGK

TGK () on lyhenne, joka tarkoittaa RAO UES:sta yhtiöitettyjä ja yksityistettyjä, Venäjän federaatiossa sijaitsevia sähkövesivoima-, hiilivoima-, maakaasuvoima- sekä yhdistelmävoimalaitoksia, jotka tuottavat myös lämpöä. Venäjän sähköenergiauudistus aiheutti prosessin, jossa RAO UES:n omistamat voimalaitokset jaettiin neljäksitoista alueelliseksi tuotantoyhtiöksi. Näihin liitettiin alueellisia sähköntuotantoyhtiöitä ja jotka aluekoossaan myytiin huutokaupoin RAO UES:n omistajuudesta muille yhtiöille, myös ulkomaalaisille, kuten ranskalaisille, saksalaisille ja suomalaisille. Huutokauppojen perusteella yhtiöt siirtyvät erilaisten omistajayhteisöjen omistukseen, eikä niitä ei voida enää pitää RAO UES-yhtymän tytär- tai osakkuusyhtiöinä. Kuitenkin valtiollinen energiapolitiikka vaikuttaa markkinaehtoistamisenkin jälkeen joissain yrityksissä siten, että huomattavana omistajana voi toimia esimerkiksi Gazprom tai sitä lähellä oleva taho. ==Fortum ja TGK-10== Fortum yritti hankkia Kolskenergoa ja Lenenergoa ostamalla enemmistöosuuden Luoteis-Venäjällä toimivasta TGK-1:stä, jolla on merkittävästi myös vesivoimaa. Se sai yhtiöstä 25%, mutta strrategisista syistä Venäjä ei halunnut Fortumin saavan enemmistöä. Sen sijaan Fortum hankki enemmistöosakkuuden TGK-10:stä Länsi-Siperiasta Etelä-Uralilta. Fortumin enemmistöomistamalla TGK-10:llä ei ole vesivoimaa, joten se on Gazpromin toimittaman maakaasun varassa tai puolella laitoksistaan kivihiilen varassa, mikäli maakaasua ei käytetä. Kivihiilen käyttökustannuksiin vaikuttavat myös päästöoikeudet. Yhtiön nimi muutettiin OAO Fortumiksi huhtikuussa 2009. == Lähteet == TGK-1 - TGK-2 - TGK-3 - TGK-4 - TGK-5 - TGK-6 - TGK-7 - TGK-8 - TGK-9 - TGK-10 - TGK-11 - TGK-12 - TGK-13 - TGK-14 Luokka:Venäläiset energiayhtiöt
Decade of Decay

Decade of Decay on vuonna 1995 julkaistu, brasilialaisen metalliyhtye Sarcófagon kymmenvuotista uraa juhlistanut kokoelma-albumi. Se sisältää yhtyeen parhaita kappaleita vuosilta 1987–1994. == Kappaleet == # "The Lost Of Innocence" – 01:29 # "Orgy Of Flies" – 04:42 # "Hate" – 01:57 # "The God's Faeces" – 03:53 # "Song For My Death" – 02:27 # "Midnight Queen" – 06:13 # "Screeches From The Silence" – 03:47 # "Piercings" – 04:55 # "Crush, Kill, Destroy" – 05:27 # "Nightmare" – 06:41 # "Rotting" – 07:00 # "I.N.R.I." – 02:05 # "Desecration Of Virgin" – 01:57 # "Recrucify" – 02:27 # "The Black Vomit" – 02:32 # "Satanic Lust 02:53" # "Christ's Death" – 03:15 # "The Anal Rape Of God" – 00:36 # "Satanas" – 02:24 # "Third Slaughter" – 05:38 == Lähteet == * Encyclopaedia Metallum: Sarcófago - Decade of Decay Luokka:Vuoden 1995 albumit Luokka:Sarcófagon albumit
Shacknasty Jim

Shacknasty Jim (1851–1881) oli modok-soturi. Hänen nimensä on muunnelma sanasta, joka tarkoittaa vasenkätistä miestä. Hän osallistui Modok-sotaan. Hän antautui Yhdysvaltain armeijalle ja toimi heidän tiedustelijanaan ja auttoi löytämään modok-sotureita. Hän kuoli tuberkuloosiin 1881. Luokka:Modokit Luokka:Yhdysvaltalaiset intiaanipäälliköt Luokka:Vuonna 1851 syntyneet Luokka:Vuonna 1881 kuolleet
Zandvoort

Zandvoort on kunta Alankomaissa Pohjois-Hollannin provinssissa Pohjanmeren rannalla. Sinne on rautatieyhteys Haarlemista dyynialueen poikki. Zandvoort on yksi Alankomaiden tärkeimmistä rantalomakohteista. Siellä on pitkiä hiekkarantoja sekä Alankomaiden tärkein moottoriurheilurata: Circuit Zandvoort. Zandvoortissa on myös nudistiranta. Zandvoortin kunta koostuu Bentveldin sekä Zandvoortin yhteisöistä. == Aiheesta muualla == *
Teknopol

Teknolpol on Tallinnassa sijaitseva teknologiapuisto. Se perustettiin vuonna 2003. Sitä rahoittaa Viron tasavalta, Tallinnan teknillinen yliopisto ja Tallinnan kaupunki. Se antaa tiloja ja tukea innovaatiotoiminnassa oleville yrityksille. Alue on kooltaan noin kymmenen hehtaaria. Alueella toimii 140 yritystä vuokratiloissa, ml. Skype. Alueen lähellä on 1300 tutkijan ja 12000 opiskelijan kampusalue. ==Aiheesta muualla== *Teknopolin sivusto Luokka:Tekniikka Luokka:Viron talous
Mazda 323

Mazda 323 (tunnetaan myös nimellä Mazda Familia) on japanilaisen Mazdan vuosina 1977–2003 valmistama alemman keskiluokan automalli. Yhteensä autoa valmistettiin kuuden mallisukupolven aikana noin 1,9 miljoonaa kappaletta. Mallin seuraajaksi tuli Mazda3. == Mazda 323 FA4 (1977–1980) == == Mazda 323 BD (1980–1985) == == Mazda 323 BF (1985–1989) == == Mazda 323 BG (1989–1994) == == Mazda 323 BH (1994–1998) == == Mazda 323 BJ (1998–2003) == 323 Luokka:Seulonnan keskeiset artikkelit Luokka:C-segmentin autot
Harry Golombek

Harry Golombek (1. maaliskuuta 1911 – 7. tammikuuta 1995) oli brittiläinen shakin kansainvälinen mestari, kunniasuurmestari sekä shakkikirjailija. Golombek oli Britannian mestari kolmesti, vuosina 1947, 1949 ja 1955. Hän sijoittui mestaruuskilpailuissa toiseksi vuonna 1948. Golombek sain suurmestarin arvonimen vuonna 1985. ==Aiheesta muualla== * Luokka:Brittiläiset shakinpelaajat Luokka:Vuonna 1911 syntyneet Luokka:Vuonna 1995 kuolleet
Lisa Ortiz

Lisa Ortiz (s. 11. joulukuuta 1974 New York, Yhdysvallat) on yhdysvaltalainen ääninäyttelijä, joka tuli tunnetuksi uransa alkuvaiheessa dubattuaan Record of Lodoss Warissa Deedlittiä ja Slayersissä Lina Inverseä. Hän opiskeli teatteria Hofstra yliopistossa ja on sen jälkeen esiintynyt teatterissa ääninäyttelemisen ohella. Dubbausten ohella Ortiz on tehnyt alkuperäisiä äänirooleja niin animaatioihin kuin videopeleihin. Hänellä oli muun muassa pieniä rooleja Grand Theft Auto: Vice Cityssä ja animaatiosarjassa Eläköön Pinata. == Aiheesta muualla == * Lisa Ortiz Anime News Networkissa * Lisa Ortiz Voice Chasersissa * Lisa Ortiz CrystalAcidsissa Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1974 syntyneet Luokka:Elävät henkilöt
Jamie Johnson

Jamie Johnson voi tarkoittaa ainakin seuraavia henkilöitä: *Jamie Johnson, kanadalainen jääkiekkoilija *Jamie Johnson, yhdysvaltalainen Emmy-palkittu dokumentaristi *Jamie Haskell (o.s. Johnson), yhdysvaltalainen curlingpelaaja.
Gregory Chamitoff

Gregory Errol Chamitoff (s. Montreal, Kanada) on yhdysvaltalainen avaruuslentäjä. Hän lensi ISS:lle avaruussukkula Discoveryn lennolla STS-124 ja kuului Retkikunta 17:n miehistöön. Hän palasi Maahan marraskuussa 2008 STS-126-lennolla. Toukokuussa 2011 hän osallistui avaruussukkula Endeavourin viimeiselle lennolle STS-134. Shamitoff on koulutukseltaan MIT:n tekniikan tohtori (Ph.D.) alanaan aeronautiikka ja astronautiikka. Lisäksi hänellä on perustutkinto (M.S) sähkötekniikasta, ilmailutekniikasta ja planetaarisesta geologiasta (avaruustiede). NASAn astronauttiohjelmaan Shamitoff valittiin 1998.kappaleviite, http://www.jsc.nasa.gov/Bios/htmlbios/chamitoff.html ==Lentohistoria== |} ==Lähteet== ==Aiheesta muualla== *NASA bio *Spacefacts biography: Gregory Chamitoff * Sukkulalentoa STS-134 edeltävä haastattelu (24.3.2011) *Retkikunta 17:ää edeltävä haastattelu (28.3.2008) *Space Station Expedition 17 Luokka:Yhdysvaltalaiset avaruuslentäjät Luokka:Vuonna 1962 syntyneet Luokka:Elävät henkilöt
Aleksandr Kotov

Aleksandr Aleksandrovitš Kotov () (12. elokuuta 1913 – 8. tammikuuta 1981) oli venäläinen shakin suurmestari sekä kirjailija. Hän oli Neuvostoliiton mestari sekä kaksinkertainen ehdokas. Kotov työskenteli myös Neuvostoliiton shakkiliitossa. Kotov pelasi usein sisilialaista puolustusta valkean e4-aloitussiirtoa vastaan. Valkealla hän suosi suljettuja pelejä. Kotov selitti vuonna 1971 julkaisemassaan Think Like a Grandmaster -kirjassaan skenaarion, jossa pelaaja miettii seuraavaa siirtoaan tavoitteenaan tehdä loistava siirto niin kauan, että hänellä loppuu aika kesken. Seurauksena ajan loppumisesta pelaaja hätääntyy, ja tekee huonon ratkaisun, jopa munauksen. Tämä tapahtumaketju sai myöhemmin nimekseen Kotovin syndrooma. ==Aiheesta muualla== * Luokka:Neuvostoliittolaiset shakinpelaajat Luokka:Shakin suurmestarit Luokka:Vuonna 1913 syntyneet Luokka:Vuonna 1981 kuolleet
Ken Whyld

Kenneth ”Ken” Whyld (6. maaliskuuta 1926 – 11. heinäkuuta 2003) oli brittiläinen shakkikirjailija ja -tutkija. Hänet tunnetaan parhaiten David Hooperin kanssa kirjoittamastaan The Oxford Companion to Chess -kirjasta. Whyld oli vahva amatööripelaaja. Hän osallistui Britannian shakkimestaruuskilpailuihin vuonna 1956. Hän voitti myös Nottinghamshiren shakkimestaruuden. ==Aiheesta muualla== * *http://www.bcmchess.co.uk/news/obitwhyld.html *The Collected Games of Emanuel Laskerin arvostelu *Alekhine Nazi Articlesin arvostelu *The Ken Whyld Association Luokka:Brittiläiset shakinpelaajat Luokka:Brittiläiset kirjailijat Luokka:Shakkikirjailijat Luokka:Vuonna 1926 syntyneet Luokka:Vuonna 2003 kuolleet
Udinen maakunta

Udinen maakunta (, ) on maakunta Friuli-Venezia Giulian autonomisella alueella Italiassa. Udinen maakunnan pinta-ala on 4 907 km2 ja asukasluku runsaat 530 000\. Maakunta muodostuu 135 kunnasta,http://www.tuttitalia.it/friuli-venezia- giulia/provincia-di-udine/ tuttitalia.it ja sen pääkaupunki on Udine. Udinen maakunta rajoittuu pohjoisessa Itävaltaan ja idässä Sloveniaan. == Lähteet == == Aiheesta muualla == *Virallinen sivusto *
Aldgaten metroasema

Aldgaten metroasema on asema Lontoon metron Circle- ja Metropolitan -linjoilla, joista viimeksi mainitulle se on pääteasema. Asema sijaitsee Lontoon ydinkeskustassa Liverpool Streetin ja Tower Hillin välissä. Asema avattiin 18. marraskuuta 1876. Sen paikalla oli aiemmin joukkohauta, johon oli haudattu yli tuhat mustan surman uhria. Asema vaurioitui pahoin saksalaisten pommituksissa toisen maailmansodan aikana. Aseman pohjoispuolella tunnelissa Circle Linen junassa räjähti pommi osana laajempaa pommi-iskujen sarjaa 7. heinäkuuta 2005. Tämä räjähdys tappoi seitsemän ihmistä. == Lähteet == == Aiheesta muualla == Luokka:Lontoon Cityn metroasemat
Jakov Vilner

Jakov Vilner (1899 Odessa – 29. kesäkuuta 1931 Leningrad) oli ukrainalainen shakinpelaaja. Vilner voitti Odessan shakkimestaruuden neljä kertaa: 1918, 1923, 1925 ja 1928. Vilner voitti myös Ukrainan mestaruuden kolmesti: 1924, 1925 ja 1928. ==Muuta merkittävää== Vuonna 1919 Neuvostoliiton salainen poliisi Tšeka pidätti shakkimestari Aleksandr Alehinin ja laittoi hänet vankilaan Odessassa. Häntä syytettiin Neuvostoliiton vastaisuudesta ja vakoilusta. Alehinin oli tarkoitus ampua, mutta Vilner pelasti hänet lähettämällä sähkeen asiasta vastavalle virkamiehelle. ==Aiheesta muualla== *Jakov Vilner ChessGames.comissa Luokka:Ukrainalaiset shakinpelaajat Luokka:Vuonna 1899 syntyneet Luokka:Vuonna 1931 kuolleet
Gorizian maakunta

Gorizian maakunta (, ) on maakunta Friuli-Venezia Giulian autonomisella alueella Italiassa. Gorizian maakunnan pinta-ala on 467 km² ja asukasluku noin 140 000\. Maakunta muodostuu 25 kunnasta, tuttitalia.it ja sen pääkaupunki on Gorizia. Gorizian maakunta sijaitsee Italian koillisosassa, se rajoittuu idässä Sloveniaan ja etelässä Adrianmereen, rantaviivaa on noin 48 kilometriä. == Lähteet == == Aiheesta muualla == *Virallinen sivusto *
Leivonmäen Saha

Leivonmäen Saha on metsäteollisuusyhtiö UPM:n omistama, Joutsan kunnassa Leivonmäen taajamassa sijaitseva sahalaitos. UPM lopetti sahan toiminnan vuoden 2008 syksyllä.Paikallislehti Joutsan Seutu 20.8.2008 Vuonna 1960 perustetun sahan tuotantokapasiteetti oli parhaimmillaan 75 000 kuutiometriä vuodessa. Henkilöstöä sahalla oli lopetettaessa 63 UPM:n verkkosivut, viitattu 18.6.2008. Aliurakointi ja yövartiointi työllistivät noin kymmenen henkeä. Saha oli Joutsan seutukunnan suurin teollinen työnantaja.Paikallislehti Joutsan Seutu 18.6.2008 ==Lähteet== ==Aiheesta muualla== * UPM:n verkkosivut Luokka:Joutsan rakennukset ja rakennelmat Luokka:Suomen sahateollisuus Luokka:Leivonmäki
P Jay Crips

P Jay Crips on yksi Crips -jengeistä. Jengi toimii Wattsissa Eteläisen Los Angelesin alueella Kaliforniassa. Jengi hallitsee aluetta, jota rajaa 112th Street, Imperial Highway, Grape Street ja Mona Boulevard. Jengi koostuu neljästä joukkiosta: Bull Side Cripsistä, Funny Side Falconsista, Island Side Cripsistä ja Pill Head Cripsistä. Nämä joukot jakautuvat edelleen pienemmiksi ryhmiksi kuten: Bricc Mafia, Jacc Mob, Squad Up, Tha GK (Grape Killa) Boys, Pure Players Squad ja Murder Squad D-Boys. Jengin nuoria jäseniä kutsutaan nimellä dillion ja vanhempia nimellä locster. Kuten kaikilla Cripseillä, myös P Jay Cripsillä on sota Bloodseja vastaan. Vuonna 1987 P Jay Crips aloitti sodan Grape Street Watts Cripsin kanssa. Vuonna 1992 Los Angelesin mellakoiden aikana P Jay Crips ja Grape Street Watts Crips tekivät "Wattsin Välirauha" ("Watts Truce") nimisen rauhansopimuksen, mutta sopimus ei ole enää nykyään voimassa. ==Lähteet== * P Jay Watts Crip Luokka:Crips-setit en:P Jay Crips
Europass

Europass on Adidaksen valmistama jalkapallo, joka oli vuoden 2008 EM-kisojen virallinen kisapallo. Europass on muunnelma vuoden 2006 MM-kisojen +Teamgeist -pallosta. Se koostuu 14 palasta, mikä on huomattavasti vähemmän kuin jalkapalloissa yleensä. Tämä on johtanut myös saumojen määrän vähenemiseen. == Tietoa pallosta == Ottelupallon nimi, Europass, kuvastaa kisan isäntämaiden, Sveitsin ja Itävallan, hyviä suhteita. Sana pass on englantia, ja tarkoittaa muun muassa syöttöä. Pallon värit tulevat isäntämaiden lipuista. Mustat alueet symboloivat mm. toimintaa, harjoittelua, ystävyyttä, intohimoa, kannattajia ja voittomaalia. Europassin ympärysmitta on 69,0 - 69,25 cm ja paino 441 - 444 grammaahttp://www.intersport.fi/artikkelit/jalkapallo/kaikkienaikojenparasjalkapallo.html . Pallon kokoamiseen ei käytetä yhtään lankaa, vaan pallo kootaan kuumasaumaamalla. Europass julkistettiin Luzernissa Sveitsissä 2.12.2007. Sen esittelivät lehdistölle Itävallan jalkapallomaajoukkueen kapteeni Andreas Ivanschitz ja Sveitsin jalkapallomaajoukkueen kapteeni Alexander Frei. == Arvostelua == Europass-palloa on arvosteltu sen liukkauden takia. Europassilla on helppo tehdä kierrepotkuja sen pyöreyden ja vähäisten saumojen ansiosta. Palloa on kuitenkin vaikea ottaa kiinni, joten jotkut maalivahdit eivät pidä siitä http://euro2008.worldcupblog.org/news/another-day-another-keeper- dislikes-the-ball.html http://news.bbc.co.uk/sport1/hi/football/euro_2008/czech_republic/7439862.stm. Erityisesti palloa ovat arvostelleet Tšekin maalivahti Petr Čech ja Saksan Jens Lehmann. Hyökkääjille uusi pallo on hyvä asia, sillä sitä on helppo kontrolloida jaloillahttp://blogs.guardian.co.uk/sport/2008/06/10/can_we_have_our_ball_back_plea.html. == Lähteet == == Aiheesta muualla == * Virallinen sivusto (englanniksi) * Tietoa Europassista Intersportin sivuilla * Peter Cechin haastattelu (englanniksi) * Ylen Em 2008 -sivusto * Europass julkistettiin (saksaksi) * Europass esiteltiin Luzernissa (saksaksi) * Europass ei ole maalivahtien suosiossa (englanniksi) * Europass Ylen sivustolla * Blogikirjoitus Guardianin sivuilla Europassista (englanniksi) Luokka:Jalkapallot Luokka:Jalkapallon Euroopan-mestaruuskilpailut 2008 en:UEFA Euro 2008#Match ball
Arnold Denker

Arnold Sheldon Denker (20. helmikuuta 1914 – 2. tammikuuta 2005) oli yhdysvaltalainen shakinpelaaja, suurmestari sekä shakkikirjailija. == Julkaisut == *If You Must Play Chess, by Arnold Denker, David McKay Co, 1947. *The Bobby Fischer I Knew and Other Stories, by Arnold Denker and Larry Parr, San Francisco, Hypermodern, 1995, ISBN 1-886040-18-4. == Aiheesta muualla == * Luokka:Yhdysvaltalaiset shakinpelaajat Luokka:Vuonna 1914 syntyneet Luokka:Vuonna 2005 kuolleet
Pordenonen maakunta

Pordenonen maakunta () on maakunta Friuli-Venezia Giulian autonomisella alueella Italiassa. Pordenonen maakunnan pinta-ala on 2 275 km2 ja asukasluku hieman yli 300 000\. Maakunta muodostuu 50 kunnasta,www.tuttitalia.it ja sen pääkaupunki on Pordenone. Pordenonen maakunta sijaitsee Italian koillisosassa. Se erotettiin Udinen maakunnasta vuonna 1968. == Lähteet == == Aiheesta muualla == *Virallinen sivusto *
Suomirokkia 6

Suomirokkia 6 (40 eilisen, tämän päivän ja huomisen tähteä) on samannimisen, Poko Rekordsin julkaiseman, kokoelmalevysarjan kuudes osa. Se julkaistiin vuonna 2001. Albumi saavutti platinalevyn rajan vuonna julkaisuvuonnaan 2001. == Kappaleet == CD1: # Eppu Normaali: "Vuonna '85" # Zen Café: "Harri" # Ismo Alanko: "Taiteilijaelämää" # CMX: "Sillanrakentaja" # Popeda: "Punaista ja makeaa" # Kolmas Nainen: "Valehtelisin jos väittäisin" # Ville Leinonen & Valumo: "Tähtityttö" # Nylon Beat: "Syytön" # Kemopetrol: "Child is My Name" # Anssi Kela: "Mikan faijan BMW" # Dave Lindholm: "Annan kitaran laulaa vaan" # Aknestik: "Jäänmurtaja" # Leevi and the Leavings: "Sopivasti lihava" # Neon 2: "Polku" # HIM: "Join Me in Death" # The 69 Eyes: "The Chair" # Ultra Bra: "Villiviini" # Pate Mustajärvi & Sakari Kuosmanen: "Sydän syrjällään" # Egotrippi: "Koivuniemen herra" # Pelle Miljoona: "Hyvää yötä maailma" CD2: # Neljä Ruusua: "Tie ajatuksiin" # Yö: "Vie mut minne vaan" # Jonna Tervomaa: "Yhtä en saa" # Dingo: "Juhannustanssit" # Sleepy Sleepers: "Järkee vai ei?" # Juice Leskinen Grand Slam: "Eesti (On My Mind)" # Aku Syrjä: "Ringo ja Aku" # Apulanta: "Teit meistä kauniin" # Tyrävyö: "Ajetaan tandemilla" # Maukka Perusjätkä: "Vaatteet on mun aatteet" # Sielun Veljet: "Säkenöivä voima" # Lemonator: "You Stole My Heart" # Nerdie: "Burning 4 U" # Miljoonasade: "Olkinainen" # Freud Marx Engels & Jung: "Särkynytsydämiset (viekää minut baariin)" # Juliet Jonesin Sydän: "Suudelma vielä" # Kontra: "Jerry Cotton" # Noitalinna huraa!: "Pikkuveli" # Nightwish: "Sleeping Sun" # J. Karjalainen: "Viimeinen laulu" == Katso myös == * Suomirokkia-sarjan muut julkaisut == Lähteet == Luokka:Vuoden 2001 albumit Luokka:Suomirokkia-sarjan albumit
Benito López Esnaola

Lopez Esnaola oli 1900-luvulla elänyt shakinpelaaja. Hän otteli muun muassa Aleksandr Alehinia vastaan vuonna 1941. Hän kuitenkin hävisi ottelun häviten molemmat pelit. ==Aiheesta muualla== * Luokka:Shakinpelaajat Luokka:Syntymävuosi puuttuu Luokka:Kuolinvuosi puuttuu
Suomirokkia 7

Suomirokkia 7 (38 unohtumatonta suomirokkihittiä) on samannimisen, Poko Rekordsin julkaiseman, kokoelmalevysarjan seitsemäs osa. Se julkaistiin vuonna 2002. Albumi saavutti platinalevyn rajan vuonna julkaisuvuonnaan 2002. == Kappaleet == CD1: # Anssi Kela: "Puistossa" (feat. Alexandra) # Neljä Ruusua: "Valuva taivas" # Tehosekoitin: "Pyydä tähdet taivaalta" # Jore Marjaranta: "Miten pelko lähtee" # Zen Café: "Todella kaunis" # Guava: "Galaksi" # The Rasmus: "Heartbreaker" # Tiktak: "Lopeta" # HIM: "Heartache Every Moment" # The 69 Eyes: "Dance d'Amour" # Movetron: "Romeo ja Julia" # Nylon Beat: "Anna mulle" # Leevi and the Leavings: "Poika nimeltä Päivi" # Yö: "Särkyvää" # Tommi Läntinen & Via Dolorosa: "Via Dolorosa" # Apulanta: "Viivakoodit" # Lumo: "Vesivehmaan jencca" # Kaupunginorkesteri: "Hän lähtee" # Jonna Tervomaa: "Tänään lähdetään" # Popeda: "Kaasua, komisaario Peppone" CD2: # Pauli Hanhiniemen Perunateatteri: "Siipeen jos sain" # Pate Mustajärvi, Jorma Kääriäinen, Harri Marstio & Topi Sorsakoski: "Mä elän vieläkin" # Hannu Savo & Kamiina: "Rakkauden valo" # Neumann: "Naiselleni" # Sir Elwoodin hiljaiset värit: "Perunamaa" # Miljoonasade: "Lapsuuden sankarille" # Arto Tamminen: "Neljän ruuhka" # Hassisen Kone: "Tällä tiellä" # Ville Leinonen & Valumo: "Kultainen laulu" # Mamba: "Sä onneni oot" # CMX: "Kultanaamio" # Freud Marx Engels & Jung: "Särkynytsydämiset (viekää minut baariin)" # Ultra Bra: "Minä suojelen sinua kaikelta" # Maija Vilkkumaa: "Prinsessa Jää" # J. Karjalainen ja Mustat lasit: "Sankarit" # Juice Leskinen: "Norjalainen villapaita" # Eppu Normaali: "Vihreän joen rannalla" # Dave Lindholm: "Pieni ja hento ote" == Katso myös == * Suomirokkia-sarjan muut julkaisut == Lähteet == Luokka:Vuoden 2002 albumit Luokka:Suomirokkia-sarjan albumit
Spider Woman

Spider Woman on Uriah Heepin vuonna 1972 ilmestynyt kappale, joka julkaistiin albumilla The Magician’s Birthday. Kappaleen ovat kirjoittaneet yhdessä laulusolisti David Byron, kitaristi Mick Box, rumpali Lee Kerslake ja basisti Gary Thain, ja onkin niitä yhtyeen harvoja hittikappaleita ennen vuotta 1980, joita Ken Hensley ei ole ollut kirjoittamassa. == Vastaanotto == Kun ”Spider Woman” julkaistiin singlenä, siitä tuli menestys Saksassa, jossa se nousi listan sijalle 14. alkuvuodesta 1973. ==Kappaleet== A-puoli # B-puoli # * ==Kokoonpano== * David Byron - laulu * Ken Hensley - kosketinsoittimet * Mick Box - kitara * Gary Thain - basso * Lee Kerslake - rummut ==Lähteet== Luokka:Uriah Heepin kappaleet Luokka:Vuoden 1972 kappaleet
Genovan maakunta

Genovan maakunta () oli yksi Italian maakunnista. Vuoden 2015 alussa sen korvasi Genovan metropolikaupunki. Maakunta sijaitsi Italian luoteisosassa Ligurian alueella rajoittuen etelässä Ligurianmereen. Sen pääkaupunki oli Genova. Genovan maakunnan pinta-ala oli 1 838 km². Sen asukasluku oli toiminnan päättyessä vajaat 900 000\. Maakunnassa oli 67 kuntaa. == Lähteet == Luokka:Italian entiset maakunnat
Mercedes-Benz Vito

Mercedes-Benz Vito on Mercedes-Benzin vuodesta 1996 lähtien valmistama pakettiautomalli, jota on saatavilla myös yhdeksänpaikkaisena tila-autona. Tällä hetkellä tuotannossa on kolmas sukupolvi (Tyyppimerkintä W447). Vitoa on valmistettu vuodesta 1996 Espanjassa, vuodesta 2008 Meksikossa sekä vuodesta 2011 Kiinassa. == Mercedes-Benz Vito W638 (1996–2003) == thumb|left|250px|Ensimmäisen sukupolven Mercedes-Benz Vito. == Mercedes-Benz Vito W639 (2003–2014) == thumb|left|250px|Toisen sukupolven Mercedes-Benz Vito. == Mercedes-Benz Vito W447 (2014–) == thumb|left|250px|Kolmannen sukupolven Mercedes-Benz Vito. == Lähteet == == Aiheesta muualla == Vito Luokka:Pakettiautot
Hubert Louis Marie Félix Michon

Hubert Louis Marie Félix Michon (2. kesäkuuta 1927 – 14. toukokuuta 2004) oli katolisen kirkon 21. huhtikuuta 1957 vihitty pappi. Piispaksi hänet korotettiin vuonna 1983. Pariisissa syntynyt Michon toimi vuosina 1983–2001 Rabatin hiippakunnan arkkipiispana Marokossa. Hän oli kuollessaan 76-vuotias. ==Aiheesta muualla== *Catholic-hierarchy.org: Archbishop Hubert Louis Marie Félix Michon Luokka:Katoliset arkkipiispat Luokka:Ranskalaiset papit Luokka:Vuonna 1927 syntyneet Luokka:Vuonna 2004 kuolleet
Scarborough (North Yorkshire)

Scarborough on noin asukkaan kaupunki ja asukkaan hallintopiiri (borough) North Yorkshiren kreivikunnassa Pohjois-Englannissa. Hallintopiiri sijaitsee Pohjanmeren rannikolla lähes kokonaisuudessaan North York Moorsin kansallispuiston rajojen sisäpuolella. Eskdale pohjoisessa ja Derwentjoki etelässä halkovat laajoja kanervanummia, joilla on siellä täällä lammastiloja ja uudelleenistutettua metsää. Kallioisella merenrannalla on useita pieniä kalastajakyliä. Suurin osa hallintopiirin väestöstä elää Scarboroughin, Fileyn ja Whitbyn rannikkokaupungeissa. Scarboroughin kaupungissa oli kristillinen kappeli jo vuonna 1000. Norjan kuninkaan Harald Ankaran sotajoukot tuhosivat sen vuonna 1066.History Scarborough Vanhakaupunki levittäytyy sataman ympärille, ja moderni kaupunki on rakennettu kalkkikivitörmälle 30–70 metriä merenpinnan yläpuolelle. Scarboroughissa on rautatieasema, josta pääsee esimerkiksi Yorkiin. Kaupunki on ollut suosittu lomakohde 360 vuoden ajan.Yorkshire Coast Se on myös tärkeä konferenssipaikka ja eläkeläisten suosima asuinpaikka. == Aiheesta muualla == == Lähteet == Luokka:Asutut paikat North Yorkshiressä Luokka:Englannin kaupungit Luokka:North Yorkshiren hallinnolliset alueet Luokka:Englannin hallintopiirit
Scheveningen

thumb|Scheveningeniä iltavalaistuksessa. Scheveningen on kaupunginosa Haagissa Alankomaissa. Scheveningen on nykyaikainen merenrantakaupunki, joka on tunnettu matkailukohteena. Scheveningenin vuonna 1875 valmistunut majakka on suojelukohde. Scheveningenissä on myös hiekkaranta, esplanadi, satama ja nudistiranta. == Lähteet == ==Aiheesta muualla== *Turisti-infoa Luokka:Haag
Mazda 818

Mazda 818 (joillain markkinoilla myös 808) on sama auto kuin kolmannen sukupolven Mazda Familia, mutta tätä mallia valmistettiin vuosina 1973-1976. Yhdysvalloissa 1,3-litraisesta mallista käytettiin nimitystä Mazda Mizer, ja nimeä 808 käytettiin 1,6-litraisesta mallista. == Mazda 818 Savanna == Mazda 818 Savanna sijoittui viiden auton vertailussa 1974 kolmanneksi. Porrasperäisen mallin oviaukot ovat melko pienet. Istuinten verhoiltu on hiostavaa muovia ja sisätilat ovat melko ahtaat. Mazdan suuntavakavuus on melko huono, mutta simpukkaohjaus toimii hyvin. Myös vaihteisto toimii hyvin. Jarrut ovat rauhattomat ja raskaskäyttöiset.Tekniikan Maailma 18/1974 1272 cm³ rivimoottorin teho on 51 kW (DIN, 69 hv) ja suurin vääntömomentti 92 Nm. Tekniikan Maailma 18/1974 mittasi Mazda 818 Savannan kiihtyvyydeksi 0-100 km/t 18,1 sekuntia. Huippunopeus 144 km/t. == Farmarimalli == TM-lehden 17/1975 yhdeksän farmariauton vertailussa Mazda 818 STW jäi viimeiseksi. Mazdan ongelmana ovat erityisesti korin huono kuormankantokyky, pompottava jousitus, raskaskäyttöiset jarrut, ajo-ominaisuudet (huono suuntavakavuus) sekä ahtaat sisätilat. Hyvänä puolena on kiihtyvyys, ison 1,6-litran moottorin (59 kW DIN) ansiosta 818 kiihtyi vertailun parhaiten, 0–100 km/t 15,4 sekunnissa. Tekniikan Maailma 17/1975, yhdeksän farmariauton vertailu == Lähteet == 818 Luokka:1970-luvun autot
Citroën Jumpy

Citroën Jumpy on Citroënin vuodesta 1994 lähtien valmistama paketti- ja tila- automalli. Sen lähes identtiset sisarmallit ovat alusta alkaen olleet Peugeot Expert ja Fiat Scudo, toisesta sukupolvesta lähtien myös Toyota Proace, kolmannessa sukupolvessa lisäksi Opel Vivaro. Mallistossa Jumpy sijoittuu pienemmän Berlingon ja suuremman Jumperin väliin. Isossa-Britanniassa ja Irlannissa autoa myydään nimellä Citroën Dispatch. == Citroën Jumpy I (1994–2006) == Ensimmäisen sukupolven Jumpy esiteltiin vuonna 1994, Peugeot Expert seurasi vuonna 1995 ja Fiat Scudo seuraavana vuonna. Autot perustuvat samalle pohjalevylle kuin PSA-konsernin ja Fiatin yhteistyössä kehittämät Eurovan-tila-autot (Citroën Evasion, Peugeot 806, Fiat Ulysse, Lancia Zeta). Kaikkien kolmen sisarmallin keulan ilmettä uudistettiin vuonna 2004 uusilla ajovaloilla, puskureilla ja etusäleiköllä. == Citroën Jumpy II (2007–2016) == Toisen sukupolven Jumpy esiteltiin vuoden 2006 lopussa ja tuotanto aloitettiin tammikuussa 2007. Vuonna 2012 Jumpyn, Expertin ja Scudon sisarmalliksi esiteltiin Toyota Proace, joka korvasi Hiacen Euroopan markkinoilla. Vuoden 2012 Euro NCAP -kolaritestistä Jumpy sai tulokseksi kolme tähteä viidestä. Vuonna 2012 Jumpy uudistui muun muassa keulan ilmeeltään. == Citroën Jumpy III (2016–) == Kolmannen sukupolven mallistosta esiteltiin ensimmäisenä Citroën Spacetourer -nimen saanut tila-autoversio Geneven autonäyttelyssä keväällä 2016. Expertin tila-automallin nimi on puolestaan Peugeot Traveller. Jumpyn valmistus alkoi keväällä 2016. Fiat Scudon valmistus ei enää jatkunut, vaan sen korvasi Fiat Talento, joka oli Opel Vivaron, Renault Traficin ja Nissan NV300:n sisarmalli. Vuonna 2019 esitelty kolmannen sukupolven Opel Vivaro on Jumpyn, Expertin ja Proacen sisarmalli, eikä enää perustu Renault Traficiin. Tämä oli seurausta Opelin siirtymisestä General Motorsilta PSA-konsernin omistukseen, jolloin päättyi myös valmistajan yhteistyöhanke pakettiautojen kehityksestä Renault’n kanssa. Fiat Scudo palasi takaisin mallistoon vuonna 2022, ja on jälleen lähes identtinen Jumpyn sekä muiden sisarmalliensa kanssa. vasen|pienoiskuva|Citroën Spacetourer Vuoden 2015 Euro NCAP -kolaritestistä Citroën Spacetourer sai tulokseksi täydet viisi tähteä. == Lähteet == == Aiheesta muualla == Jumpy Luokka:Pakettiautot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot